**Vlada Republike Hrvatske**, zastupana po Marinu Piletiću, ministru rada, mirovinskoga sustava, obitelji i socijalne politike ( u daljnjem tekstu: Vlada RH)

i

**Hrvatski strukovni sindikat medicinskih sestara – medicinskih tehničara**, zastupan po Anici Prašnjak, predsjednici Glavnog vijeća,

**Sindikat hrvatskih učitelja**, zastupan po Sanji Šprem, predsjednici,

**Hrvatski sindikat djelatnika u kulturi**, zastupan po Domagoju Rebiću, glavnom tajniku,

**Nezavisni sindikat zaposlenih u hrvatskom zdravstvenom osiguranju**, zastupan po Antunu Guljašu, predsjedniku,

**Samostalni sindikat zdravstva i socijalne skrbi Hrvatske**, zastupan po Stjepanu Topolnjaku, predsjedniku,

**Nezavisni sindikat zaposlenih u srednjim školama Hrvatske**, zastupan po Nadi Lovrić, predsjednici,

**Sindikat zaposlenika u djelatnosti socijalne skrbi Hrvatske**, zastupan po Jadranki Dimić, predsjednici,

**Hrvatski liječnički sindikat**, zastupan po mr. sc. Renati Čulinović-Čaić, dr. med., predsjednici,

**Sindikat Kliničkog bolničkog centra Zagreb**, zastupan po Tanji Leontić, predsjednici

zaključili su 31. listopada 2022. godine sljedeći

**DODATAK I.
TEMELJNOM KOLEKTIVNOM UGOVORU**

**ZA SLUŽBENIKE I NAMJEŠTENIKE U JAVNIM SLUŽBAMA**

**Članak 1.**

Potpisom ovog Dodatka I. Temeljnom kolektivnom ugovoru za službenike i namještenike u javnim službama(Narodne novine, broj 56/22, u daljnjem tekstu: Dodatak Temeljnom kolektivnom ugovoru), ugovorne strane suglasno utvrđuju da će osnovica za izračun plaće službenika i namještenika u javnim službama u 2022. i 2023. godini iznositi kako slijedi:

* od 1. listopada 2022. godine do 31. prosinca 2022. godine 6.663,47 kuna bruto
* od 1. siječnja 2023. godine do 31. ožujka 2023. godine 884,39 eura bruto
* od 1. travnja 2023. godine pa nadalje 902,08 eura bruto.

Osnovica iz stavka 1. podstavka 1. ovoga članka se primjenjuje počevši s plaćom za mjesec listopad 2022. godine koja će biti isplaćena u mjesecu studenom 2022. godine.

Osnovica iz stavka 1. podstavka 2. ovoga članka se primjenjuje počevši s plaćom za mjesec siječanj 2023. godine koja će biti isplaćena u mjesecu veljači 2023. godine.

Osnovica iz stavka 1. podstavka 3. ovoga članka se primjenjuje počevši s plaćom za mjesec travanj 2023. godine koja će biti isplaćena u mjesecu svibnju 2023. godine.

Ugovorne strane se obvezuju tijekom trećeg tjedna mjeseca rujna 2023. godine ponovno pristupiti pregovorima o visini osnovice za 2023. godinu.

**Članak 2.**

Ugovorne strane su suglasne da će godišnja nagrada za božićne blagdane za 2022. godinu iznositi 1.750,00 kuna, a za 2023. godinu 232,27 eura.

Ugovorne strane su suglasne da će regres za 2023. godinu iznositi 232,27 eura.

**Članak 3.**

Ugovorne strane su suglasne da će dar u prigodi dana Sv. Nikole za 2022. godinu iznositi 753,45 kune, a za 2023. godinu 100,00 eura.

**Članak 4.**

Ovaj Dodatak Temeljnom kolektivnom ugovoru se primjenjuje od 1. listopada 2022. godine.

**Članak 5.**

Ovaj Dodatak Temeljnom kolektivnom ugovoru je sastavljen u 14 izvornih primjeraka, od kojih svakom sindikatu pripada po jedan primjerak, a Vladi pet primjerka.

## Za Vladu Republike Hrvatske Hrvatski strukovni sindikat medicinskih

Ministar rada, mirovinskoga sustava, **sestara-medicinskih tehničara**

obitelji i socijalne politike Anica Prašnjak, predsjednica Glavnog vijeća

**Marin Piletić** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 **Sindikat hrvatskih učitelja**

Sanja Šprem, predsjednica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Hrvatski sindikat djelatnika u kulturi**

Domagoj Rebić, glavni tajnik

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nezavisni sindikat zaposlenih u hrvatskom zdravstvenom osiguranju**

Antun Guljaš, predsjednik

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Samostalni sindikat zdravstva i socijalne skrbi Hrvatske**

Stjepan Topolnjak, predsjednik

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Nezavisni sindikat zaposlenih u srednjim školama Hrvatske**

Nada Lovrić, predsjednica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sindikat zaposlenika u djelatnosti socijalne skrbi Hrvatske**

Jadranka Dimić, predsjednica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Hrvatski liječnički sindikat**

mr.sc. Renata Čulinović-Čaić, dr. med., predsjednica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Sindikat Kliničkog bolničkog centra Zagreb**

Tanja Leontić, predsjednica

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**